b"\n_START_ARTICLE_\nSign Systems Studies\n_START_PARAGRAPH_\nSign Systems Studies (vene keeles \xd0\xa2\xd1\x80\xd1\x83\xd0\xb4\xd1\x8b \xd0\xbf\xd0\xbe \xd0\xb7\xd0\xbd\xd0\xb0\xd0\xba\xd0\xbe\xd0\xb2\xd1\x8b\xd0\xbc \xd1\x81\xd0\xb8\xd1\x81\xd1\x82\xd0\xb5\xd0\xbc\xd0\xb0\xd0\xbc Trud\xc3\xb5 po znakov\xc3\xb5m sistemam, eesti keeles 'T\xc3\xb6id m\xc3\xa4rgis\xc3\xbcsteemide alalt', kreeka keeles Semeiotike) on Tartu \xc3\x9clikooli Kirjastuse v\xc3\xa4ljaantav rahvusvaheline mitmekeelne semiootikaajakiri. Ajakiri asutati 1964. aastal Juri Lotmani algatusel. See on \xc3\xbcks maailma vanemaid semiootikaajakirju. Kuni 1992. aastani oli ta p\xc3\xb5hiliselt venekeelne, alates 1998. aastast on artiklite peamiseks keeleks inglise keel (ent on ka vene- ja prantsuskeelseid artikleid), artiklite l\xc3\xbchikokkuv\xc3\xb5tted on eesti-, vene- ja ingliskeelsed.\n_START_SECTION_\nKolleegium\n_START_PARAGRAPH_\nAjakirja toimetuskolleegiumi kuuluvad Myrdene Anderson (Purdue \xc3\x9clikool, USA), Paul Cobley (London, Inglismaa), Marcel Danesi (Toronto \xc3\x9clikool, Kanada), Gunther Kress (London, Inglismaa), Julia Kristeva (Pariis, Prantsusmaa), Jesper Hoffmeyer (Kopenhaageni \xc3\x9clikool, Taani), Roland Posner (Berliini Tehnika\xc3\xbclikool, Saksamaa), Frederik Stjernfelt (Aarhusi \xc3\x9clikool, Taani), Eero Tarasti (Helsingi \xc3\x9clikool, Soome), Winfried N\xc3\xb6th (Kasseli \xc3\x9clikool, Saksamaa, ja Sao Paulo, Brasiilia), Boris Uspenskij (Napoli \xc3\x9clikool, Itaalia) ja Jaan Valsiner (Aalborgi \xc3\x9clikool, Taani)._NEWLINE_Kolleegiumi v\xc3\xa4lisliikmed olid veel (aastast 1998 v\xc3\xb5i hiljem) Thomas A. Sebeok, Bloomingtoni \xc3\x9clikool, USA), Alexander Piatigorsky (London, Inglismaa), Thure von Uexk\xc3\xbcll (Freiburg, Saksamaa), Umberto Eco (Bologna \xc3\x9clikool, Itaalia), John Deely (St. Thomase \xc3\x9clikool, Houston, USA), Vyacheslav V. Ivanov (California \xc3\x9clikool Los Angeleses, USA ja Moskva, Venemaa)."